ai4bharat/Pralekha huggingface dataset:
ગ્રાહક બાબતો, ખાદ્ય અને જાહેર વિતરણ મંત્રાલય
જાહેર બજાર વેચાણ યોજના  હેઠળ 25 લાખ મેટ્રિક ટન ઘઉંનું વેચાણ 1 ફેબ્રુઆરી, 2023થી શરૂ થશે
OMSS  હેઠળ ફેબ્રુઆરીના પ્રથમ સપ્તાહ થી પચીસ લાખ મેટ્રિક ટન ઘઉં વેચાણ માટે ઓફર કરવામાં આવ્યા છે, જેના માટે આજે ફૂડ કોર્પોરેશન ઓફ ઈન્ડિયા ની પ્રાદેશિક કચેરીઓ દ્વારા ટેન્ડર અપલોડ કરવામાં આવશે.
ઘઉંનો સ્ટોક ખરીદવા ઇચ્છુક ખરીદદારો એફસીઆઇના ઇ-ઓક્શન સેવા પ્રદાતા "એમ-જંકશન સર્વિસીસ લિમિટેડ"  સાથે પોતાને જોડે છે અને સ્ટોક માટે બોલી લગાવી શકે છે. આદેશ અનુસાર, કોઈપણ પક્ષ જે પોતાનું નામ નોંધાવવા માંગે છે તેના પેનલમાં સમાવેશ કરવાની પ્રક્રિયા 72 કલાકની અંદર પૂર્ણ કરવામાં આવશે.
વધતી કિંમતોને તાત્કાલિક અંકુશમાં લેવા માટે સરકાર દ્વારા દેશના તમામ રાજ્યોમાંથી સ્ટોક ઓફર કરવામાં આવે છે.
દેશમાં ઘઉં અને લોટની વધતી કિંમતોને પહોંચી વળવા નિર્ણય લેવામાં આવ્યો છે કે FCI ઓપન માર્કેટ સેલ સ્કીમ  હેઠળ વિવિધ જોગવાઈઓ દ્વારા 30 લાખ મેટ્રિક ટન ઘઉં બજારમાં ઉપલબ્ધ કરાવવામાં આવશે. FCIએ સમગ્ર દેશમાં સ્કીમની જાહેરાતના 24 કલાકની અંદર સ્ટોકની ઈ-ઓક્શનની પ્રક્રિયા શરૂ કરી છે.
OMSS  યોજના દ્વારા 30 લાખ મેટ્રિક ટન ઘઉંનું વેચાણ બે મહિનાની અંદર બહુવિધ ચેનલો દ્વારા બજારમાં વ્યાપક પહોંચ કરશે તેમજ ઘઉં અને લોટની વધતી કિંમતો પર તાત્કાલિક અસર કરશે અને વધતા ભાવને નિયંત્રિત કરવામાં મદદ કરશે. મદદ કરશે અને તેનાથી સામાન્ય માણસને ઘણી રાહત થશે.
FCI ખાદ્યાન્નના ભાવ સ્થિર કરવાના હેતુથી બજારમાં હસ્તક્ષેપ કરવા માટે સમગ્ર દેશમાં અનાજને ખસેડે છે.
વર્ષ 1965 માં તેની શરૂઆત થઈ ત્યારથી, FCI એ ભારતને ખાદ્ય ઉત્પાદનમાં આત્મનિર્ભર બનાવવાના સ્વપ્નને સાકાર કરવામાં નોંધપાત્ર યોગદાન આપ્યું છે. આજે તે વાર્ષિક આશરે 1300 લાખ મેટ્રિક ટન અનાજ  ની પ્રાપ્તિ કરે છે, જ્યારે 1965 દરમિયાન તેણે માત્ર 13 લાખ મેટ્રિક ટનની જ ખરીદી કરી હતી. માહિતી અનુસાર, નોંધનીય છે કે સમગ્ર દેશમાં અનાજની ખરીદી એકસરખી નથી. એ અલગ વાત છે કે અમુક રાજ્યોમાં ઉત્પાદન તેમની જરૂરિયાતોના સંદર્ભમાં જંગી સરપ્લસમાં છે, અન્યમાં આંશિક અથવા સંપૂર્ણ ખાધ છે. તેથી, FCI દેશના દરેક ખૂણે-ખૂણે સમાજના નબળા વર્ગને અનાજ ઉપલબ્ધ કરાવવા માટે મોટા પાયા પર અનાજનું પરિવહન કરે છે. પંજાબ, હરિયાણા, આંધ્રપ્રદેશ, તેલંગાણા, છત્તીસગઢ, ઓડિશા વગેરે જેવા મુખ્ય ખરીદી કરતા રાજ્યોમાંથી લગભગ 600 લાખ મેટ્રિક ટન અનાજનું વાર્ષિક ધોરણે દેશના વિવિધ ખૂણામાં પરિવહન થાય છે.
FCI ખાદ્યાન્નના સંગ્રહ અને હિલચાલની સુવિધા માટે દેશભરમાં તેના પોતાના 500 જેટલા ડેપો સહિત લગભગ 2000 ડેપોનું સંચાલન કરે છે. ઈન્ફ્રાસ્ટ્રક્ચરની દ્રષ્ટિએ, FCI એ તેની સંગ્રહ ક્ષમતા 1965 માં 6 લાખ MT થી વધારીને હાલમાં 800 લાખ MT થી વધુ કરી છે.
YP/GP/JD
(Visitor Counter : 138
પ્રધાનમંત્રીનું કાર્યાલય
પ્રધાનમંત્રીની 14મી બ્રિક્સ સમિટમાં ભાગીદારી
રાષ્ટ્રપતિ શી જિનપિંગના આમંત્રણ પર, પ્રધાનમંત્રી શ્રી નરેન્દ્ર મોદી 23-24 જૂન 2022ના રોજ વર્ચ્યુઅલ ફોર્મેટમાં ચીન દ્વારા આયોજિત 14મી બ્રિક્સ સમિટમાં હાજરી આપશે. આમાં 24 જૂને અતિથિ દેશો સાથે વૈશ્વિક વિકાસ પર ઉચ્ચ સ્તરીય સંવાદનો સમાવેશ થાય છે.
2. બ્રિક્સ તમામ વિકાસશીલ દેશો માટે સમાન ચિંતાના મુદ્દાઓ પર ચર્ચા અને વિચાર-વિમર્શ માટેનું પ્લેટફોર્મ બની ગયું છે. બ્રિક્સ દેશોએ નિયમિતપણે બહુપક્ષીય પ્રણાલીને વધુ પ્રતિનિધિ અને સમાવિષ્ટ બનાવવા માટે તેમાં સુધારાની હાકલ કરી છે.
3. 14મી બ્રિક્સ સમિટ દરમિયાનની ચર્ચાઓમાં આતંકવાદ વિરોધી, વેપાર, આરોગ્ય, પરંપરાગત દવા, પર્યાવરણ, S&T અને નવીનતા, કૃષિ, તકનીકી અને વ્યાવસાયિક શિક્ષણ અને તાલીમ અને MSME જેવા ક્ષેત્રોમાં આંતર-બ્રિક્સ સહકારને આવરી લેવાની અપેક્ષા છે. બહુપક્ષીય પ્રણાલીમાં સુધારા, કોવિડ-19 રોગચાળા સામે લડવા અને વૈશ્વિક આર્થિક પુનઃપ્રાપ્તિ જેવા મુદ્દાઓ પર પણ ચર્ચા થવાની સંભાવના છે.
4. સમિટ પહેલા, 22 જૂન 2022ના રોજ બ્રિક્સ બિઝનેસ ફોરમના ઉદઘાટન સમારોહમાં, પ્રધાનમંત્રી રેકોર્ડેડ કીનોટ વક્તવ્ય દ્વારા ભાગ લેશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ લોકોને ઉડિયા નવું વર્ષ અને મહા વિષુવ પના સંક્રાંતિની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ લોકોને ઉડિયા નવું વર્ષ અને મહા વિષુવ પના સંક્રાંતિની શુભેચ્છા પાઠવી હતી.
પોતાના શુભેચ્છા સંદેશમાં પ્રધાનમંત્રીએ કહ્યું, “ઉડિયા નવું વર્ષ અને મહા વિષુવ પના સંક્રાંતિની શુભેચ્છા. હું આવનારા નવા વર્ષમાં સૌને સારા સ્વાસ્થ્ય અને સુખી જીવનની શુભકામના પાઠવું છું”
GP/RP
(
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતે એક દિવસમાં સૌથી વધુ સાજા થયેલાઓની સંખ્યામાં નવું શિખર સર કર્યું
- છેલ્લા 24 કલાકમાં 87,472 કોવિડ દર્દીઓને રજા આપવામાં આવી
- તીવ્ર સક્રિય કેસ ધરાવતા ટોચના 5 રાજ્યોમાંથી વધુ પ્રમાણમાં સાજા થયેલા લોકોની સંખ્યાના અહેવાલ પ્રાપ્ત થઈ રહ્યા છે
- સાજા થવાનો દર આજે વધીને 78.86% થયો છે.
- કુલ સાજા થયેલા કેસની સંખ્યા 41,12,551 થઇ ગઈ છે.
- મૃત્યુ દર હાલમાં 1.62 ટકા છે.

Press Information Bureau
Ministry of Information and Broadcasting
Government of India
ભારતે એક દિવસમાં સૌથી વધુ સાજા થયેલાઓની સંખ્યામાં નવું શિખર સર કર્યું, છેલ્લા 24 કલાકમાં 87,472 કોવિડ દર્દીઓને રજા આપવામાં આવી, તીવ્ર સક્રિય કેસ ધરાવતા ટોચના 5 રાજ્યોમાંથી વધુ પ્રમાણમાં સાજા થયેલા લોકોની સંખ્યાના અહેવાલ પ્રાપ્ત થઈ રહ્યા છે
વધુ વિગતો માટે : https://pib.gov.in/PressReleseDetail.aspx?PRID=1656047
આરોગ્ય મંત્રાલય દ્વારા વર્લ્ડ પેશન્ટ સેફ્ટી ડે વિષય પર સેમિનારનું આયોજન કરવામાં આવ્યું
વધુ વિગતો માટે : https://pib.gov.in/PressReleseDetail.aspx?PRID=1655808
ડૉ. હર્ષ વર્ધને સંયુક્ત જી 20ના નાણાં અને આરોગ્ય પ્રધાનોની સભાને સંબોધિત કરી
વધુ વિગતો માટે : https://pib.gov.in/PressReleseDetail.aspx?PRID=1655772
કોવિડ કેસ અને સેરો સર્વેની સ્થિતિ
વધુ વિગતો માટે : https://pib.gov.in/PressReleseDetail.aspx?PRID=1656187
કોવિડ નિવારણનું મૂલ્યાંકન
વધુ વિગતો માટે: https://pib.gov.in/PressReleseDetail.aspx?PRID=1656184
કેન્દ્ર દ્વારા ઉચ્ચસ્તરીય કેન્દ્રીય ટીમને ત્વરિત જમ્મુ મોકલવામાં આવી
વધુ વિગતો માટે: https://pib.gov.in/PressReleseDetail.aspx?PRID=1656139
રસી પર સંશોધન માટેની કાર્યવાહી
વધુ વિગતો માટે: https://pib.gov.in/PressReleseDetail.aspx?PRID=1656188
ઉદ્યોગ અને એકેડેમી બંને દ્વારા લગભગ 30 કોવિડ રસી ઉમેદવારો વિકાસના વિવિધ તબક્કાઓ હેઠળ છે
વધુ વિગતો માટે: https://pib.gov.in/PressReleseDetail.aspx?PRID=1656226
કોવિડ -19 પછીના કૌશલ્ય વિકાસ કાર્યક્રમોમાં પરિવર્તન
વધુ વિગતો માટે: https://pib.gov.in/PressReleseDetail.aspx?PRID=1656067
રોગચાળા દરમિયાન નિકાસને પ્રોત્સાહન આપવાના પગલાં
વધુ વિગતો માટે: https://pib.gov.in/PressReleseDetail.aspx?PRID=1656129
ઇ-કોમર્સ પર કોવિડ-19 ની અસર
વધુ વિગતો માટે: https://pib.gov.in/PressReleseDetail.aspx?PRID=1656135
પેસેન્જર કમ્પાર્ટમેન્ટનું આઇસોલેશન વોર્ડમાં રૂપાંતર
વધુ વિગતો માટે: https://pib.gov.in/PressReleseDetail.aspx?PRID=1656265
શ્રમિક ટ્રેન
વધુ વિગતો માટે: https://pib.gov.in/PressReleseDetail.aspx?PRID=1656260
માસ્ક / પીપીઇ કિટ્સ માટે સામગ્રીની ઉપલબ્ધતા
વધુ વિગતો માટે: https://pib.gov.in/PressReleseDetail.aspx?PRID=1656238
ટેક્સટાઇલ સેક્ટર પર કોવિડ -19 રોગચાળાની અસરો
વધુ વિગતો માટે: https://pib.gov.in/PressReleseDetail.aspx?PRID=1656233
કોવિડ -19 દરમ્યાન આરોગ્યની સેવાઓની પહોંચ
વધુ વિગતો માટે: https://pib.gov.in/PressReleseDetail.aspx?PRID=1656246
બ્રિક્સ દેશો આંતરરાષ્ટ્રીય ટેલિકમ્યુનિકેશન યુનિયન  ફોરમ પર ટેલિકોમ / આઇસીટી પ્રવૃત્તિઓમાં સહકાર આપવાનું ચાલુ રાખશે”: સંજય ધોત્રે
વધુ વિગતો માટે: https://pib.gov.in/PressReleseDetail.aspx?PRID=1655834
FACTCHECK
(Visitor Counter : 168
પ્રધાનમંત્રીનું કાર્યાલય
ગુજરાતના બેચરાજી ખાતે સ્વાતંત્ર્ય સેનાની શ્રી પ્રહલાદજી પટેલની 115મી જન્મ જયંતિના કાર્યક્રમ અને તેમના જીવન ચરિત્રના વિમોચન પ્રસંગે પ્રધાનમંત્રી શ્રીનો સંદેશ
"શ્રી પ્રહલાદજી પટેલનું કાર્ય વર્તમાન પેઢી માટે ઉપયોગી થશે અને આવનારી પેઢીઓને પ્રેરણા આપશે"
પ્રધાનમંત્રી શ્રી નરેન્દ્ર મોદીએ આજે વિડીયો સંદેશ દ્વારા ગુજરાતના બેચરાજી ખાતે સ્વતંત્રતા સેનાની શ્રી પ્રહલાદજી પટેલની115મી જન્મ જયંતિ અને તેમના જીવન ચરિત્ર કાર્યક્રમના વિમોચન પ્રસંગે સંબોધન કર્યું હતું. આ પ્રસંગે ગુજરાતના મુખ્યમંત્રી શ્રી ભૂપેન્દ્રભાઈ પટેલ ઉપસ્થિત રહ્યા હતા.
પ્રધાનમંત્રીએ બેચરાજીની ભવ્ય ભૂમિને શ્રદ્ધાંજલિ આપી હતી અને સ્વાતંત્ર્ય સેનાની, સામાજિક કાર્યકર શ્રી પ્રહલાદજી પટેલની સ્મૃતિવંદના કરી હતી. પ્રધાનમંત્રીએ શ્રી પ્રહલાદજી પટેલની સમાજ સેવામાં ઉદારતા અને તેમના બલિદાનની નોંધ લીધી. સ્વાતંત્ર્ય સેનાની મહાત્મા ગાંધીના આહ્વાન પર સ્વતંત્રતા સંગ્રામમાં જોડાયા હતા અને સાબરમતી અને યરવડામાં જેલવાસ ભોગવ્યો હતો.
પ્રધાનમંત્રીએ શ્રી પ્રહલાદજી પટેલની ‘રાષ્ટ્ર પ્રથમ’ની ભાવનાનું પ્રતીક કરતી ઘટનાનું વર્ણન કર્યું. શ્રી પટેલના પિતાનું અવસાન થયું જ્યારે તેઓ જેલમાં હતા, પરંતુ શ્રી પ્રહલાદજી પટેલે તેમને અંતિમ સંસ્કાર કરવા માટે સંસ્થાનવાદી શાસકો દ્વારા મૂકવામાં આવેલી માફીની શરતો સ્વીકારી ન હતી. તેમણે ભૂગર્ભમાં લડી રહેલા ઘણા સ્વાતંત્ર્ય સેનાનીઓને પણ સમર્થન આપ્યું હતું. પ્રધાનમંત્રી શ્રીએ આઝાદી પછી રજવાડાઓના વિલીનીકરણમાં સરદાર પટેલને મદદ કરવામાં શ્રી પ્રહલાદજી પટેલની ભૂમિકાને પણ રેખાંકિત કરી હતી. પ્રધાનમંત્રી શ્રીએ દુઃખ વ્યક્ત કર્યુ કે આવા ઘણા મહાન સ્વાતંત્ર્ય સેનાનીઓનો ઇતિહાસના પુસ્તકોમાં ઉલ્લેખ કરવામાં આવતો નથી. પ્રધાનમંત્રીએ શ્રી પ્રહલાદજી પટેલના પત્ની કાશી બાને પણ શ્રદ્ધાંજલિ આપી હતી. પ્રધાનમંત્રીએ કહ્યું કે મહાન વ્યક્તિત્વોના જીવન અને કાર્યશૈલીનું દસ્તાવેજીકરણ ખૂબ જ મહત્વપૂર્ણ છે કારણ કે તે યુવા પેઢીને પ્રેરણા આપે છે.
પ્રધાનમંત્રી શ્રીએ તમામ યુનિવર્સિટીઓને સ્વતંત્રતા સેનાનીઓના અજાણ્યા પાસાઓ પર સંશોધન કરવા અને પ્રકાશિત કરવાની અપીલ કરી હતી. આપણે નવા ભારતના નિર્માણના સાહસમાં શ્રી પ્રહલાદજી પટેલ જેવા સ્વાતંત્ર્ય સેનાનીઓને યાદ કરવા જોઈએ એમ પ્રધાનમંત્રી શ્રીએ કહ્યું હતું.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી અખિલ ભારતીય વાઘ આકલન – 2018નાં ચોથા ચક્રનાં પરિણામો જાહેર કરશે
પ્રધાનમંત્રી મોદી 29 જુલાઈ, 2019ને સોમવારે લોક કલ્યાણ માર્ગ પર અખિલ ભારતીય વાઘ આકલન – 2018ના ચોથાં ચક્રનાં પરિણામો જાહેર કરશે.
વાઘ આકલન અભ્યાસ કવરેજ, નમૂનાની સંખ્યા અને કેમેરા ટ્રેપિંગની સંખ્યાની દૃષ્ટિએ વન્યજીવ માટે હાથ ધરવામાં આવેલો વિશ્વનો સૌથી મોટો સર્વે હોવાનું માનવામાં આવે છે.
ભારત દર ચાર વર્ષે અખિલ ભારતીય વાઘ આકલન હાથ ધરે છે. આ આકલનનાં ત્રણ ચક્ર અનુક્રમે વર્ષ 2006, વર્ષ 2010 અને વર્ષ 2014માં પૂર્ણ થયાં હતા.
સરકાર અને રાષ્ટ્રીય વાઘ સંરક્ષણ પ્રાધિકરણ પણ જળવાયુ પરિવર્તનની નુકસાનકારક અસર ઘટાડવામાં વાઘનું આર્થિક મૂલ્ય પણ હાથ ધરે છે. કાયદેસર વાઘ સંરક્ષણ યોજના દ્વારા આ પ્રકારનાં હસ્તક્ષેપો અને પ્રક્રિયાઓ હાથ ધરવામાં આવે છે, જે સુનિશ્ચિત કરે છે કે આ યોજના સંસ્થાગત છે.
RP
(Visitor Counter : 173
નાણા મંત્રાલય
મૂડી ખર્ચ 34.5 ટકાના વધારા સાથે 5.54 લાખ કરોડ રૂપિયા થશે
સારી પ્રગતિ દર્શાવા વાળા પરિયોજનાઓ / કાર્યક્રમો /વિભાગોને મળશે 44,000 કરોડ રૂપિયાથી વધુ ધનરાશિ
રાજ્યો અને સ્વાયત્ત સંસ્થાઓને મૂડી ખર્ચ માટે રૂ. 2 લાખ કરોડથી વધુ મળશે
કેન્દ્રીય નાણાં મંત્રી શ્રીમતી નિર્મલા સીતારમણે આજે સંસદમાં કેન્દ્રીય બજેટ 2021-22 રજૂ કરતાં 5.54 લાખ કરોડના બજેટ અંદાજ  સાથે મૂડી ખર્ચમાં મોટો વધારો કરવાની જાહેરાત કરી છે, છેલ્લા નાણાકીય વર્ષ માટેનું બજેટ અંદાજ  34.5 ટકાથી વધુ છે. કેન્દ્રીય મંત્રીએ કહ્યું કે સંસાધનોની અછત હોવા છતાં સરકારનો વધુ મૂડી ખર્ચ કરવાનો પ્રયાસ કરવામાં આવ્યો છે અને એક અંદાજ છે કે 2020-21 દરમિયાન લગભગ 4.39 લાખ કરોડ રૂપિયા ખર્ચ કરવામાં આવશે.
કેન્દ્રીય મંત્રીએ કહ્યું કે, આર્થિક બાબતોના વિભાગના બજેટમાં રૂ. 44000 કરોડથી વધુનું મૂડી બજેટ રાખવામાં આવ્યું છે અને તે આવા પરિયોજનાઓ / કાર્યક્રમો /વિભાગોને ઉપલબ્ધ કરાવવામાં આવશે જેમાં સારી પ્રગતિ થઈ છે અને જેને વધારાના ભંડોળની જરૂર છે.
કેન્દ્રીય મંત્રીએ કહ્યું કે રાજ્યો અને સ્વાયત સંસ્થાઓને મૂડી ખર્ચ માટે રૂ. 2 લાખ કરોડથી વધુની રકમ ઉપલબ્ધ કરાવવામાં આવશે. તેમણે કહ્યું કે સરકાર રાજ્યોને તેમનો મોટાભાગનો બજેટ ઈન્ફ્રાસ્ટ્રક્ચર પર ખર્ચ કરવા પ્રોત્સાહિત કરવા માટે એક વિશેષ મિકેનિઝમનો વિકાસ કરશે.
SD/GP/BT
(Visitor Counter : 231
પ્રધાનમંત્રીનું કાર્યાલય
પ્રધાનમંત્રીએ IBSA વર્લ્ડ ગેમ્સમાં ગોલ્ડ જીતવા બદલ ભારતીય મહિલા અંધ ક્રિકેટ ટીમને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ IBSA વર્લ્ડ ગેમ્સમાં ગોલ્ડ જીતવા બદલ ભારતીય મહિલા અંધ ક્રિકેટ ટીમને અભિનંદન પાઠવ્યા છે.
શ્રી નરેન્દ્ર મોદીએ X પર પોસ્ટ કર્યું
"ભારતીય મહિલા અંધ ક્રિકેટ ટીમને IBSA વર્લ્ડ ગેમ્સમાં ગોલ્ડ જીતવા બદલ અભિનંદન! એક સ્મારક સિદ્ધિ જે આપણી રમતવીરોની અદમ્ય ભાવના અને પ્રતિભાનું ઉદાહરણ આપે છે. ભારત ગર્વ અનુભવે છે!"
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
બેંકમાંથી ધિરાણ લેનારાઓને રાહતનું આકલન કરવા માટે સરકારને મદદરૂપ થવા નિષ્ણાતોની સમિતિની રચના
ભારતની નામદાર સર્વોચ્ચ અદાલતમાં વ્યાજમાંથી મુક્તિ અને વ્યાજના વ્યાજમાંથી મુક્તિ તેમજ અન્ય સંબંધિત પ્રશ્નોના સંદર્ભમાં માંગવામાં આવેલી રાહત બાબતે ગજેન્દ્ર શર્મા વિરુદ્ધ કેન્દ્ર સરકાર અને અન્યોના કેસમાં, હાલમાં ચાલી રહેલી સુનાવણી કાર્યવાહી દરમિયાન વિવિધ ચિંતાઓ ઉભી થઇ રહી છે.
તદ્અનુસાર, સરકારે નિષ્ણાતોની એક સમિતિની રચના કરી છે જે એકંદરે આકલનનું કાર્ય કરશે જેથી આ સંદર્ભે તેનો ચુકાદો બહેતર માહિતી આધારિત હોય.
નિષ્ણાતોની સમિતિ નીચે ઉલ્લેખ કર્યા અનુસાર રહેશે:
- શ્રી રાજીવ મહર્ષિ, ભારતના ભૂતપૂર્વ CAG – ચેરપર્સન
- ડૉ. રવિન્દ્ર એચ. ધોળકિયા, ભૂતપૂર્વ પ્રોફેસર, IIM અમદાવાદ અને ભારતીય રિઝર્વ બેંકની નાણાકીય નીતિ સમિતિના ભૂતપૂર્વ- સભ્ય
- શ્રી બી. શ્રીરામ, ભારતીય સ્ટેટ બેંક અને IDBI બેંકના ભૂતપૂર્વ પ્રબંધ નિદેશક
સમિતિના સંદર્ભની શરતો નીચે ઉલ્લેખ કર્યા અનુસાર રહેશે:
 કોવિડ-19 સંબંધિત મોરેટોરિયમ પર વ્યાજ મુક્તિ અને વ્યાજના વ્યાજમાંથી મુક્તિ આપવામાં આવે તો દેશના અર્થતંત્ર અને આર્થિક સ્થિરતા પર થતી અસરો માપવી
 આ સંદર્ભે સમાજના વિવિધ વિભાગો પર આર્થિક ખેંચતાણની અસર ઘટાડવા માટે સૂચનો અને આ સંદર્ભે લેવા જોઇએ તેવા પગલાં તથા સૂચનો આપવા.
 અન્ય કોઇપણ સૂચનો/અવલોકનો કે જે વર્તમાન પરિસ્થિતિને ધ્યાનમાં રાખીને જરૂરી હોઇ શકે છે.
આ સમિતિ એક અઠવાડિયાના સમયમાં તેમનો અહેવાલ સુપરત કરશે. ભારતીય સ્ટેટ બેંક આ સમિતિને સચિવાલય કક્ષાનો સહકાર આપશે. આ સમિતિ આ ઉદ્દેશ માટે જરૂર પડે ત્યારે બેંકો અથવા અન્ય હિતધારકો સાથે વિચારવિમર્શ કરી શકે છે.
SD/GP/BT
(
ગૃહ મંત્રાલય
કેન્દ્રીય ગૃહ મંત્રી અમિત શાહે સ્વામિત્વ યોજના શરૂ કરવા બદલ પ્રધાનમંત્રી શ્રી નરેન્દ્ર મોદીનો આભાર વ્યક્ત કર્યો
“પ્રધાનમંત્રી રાતદિવસ ગ્રામીણ ભારતના વિકાસ અને સમૃદ્ધિ માટે કાર્યરત છે. આજે પ્રધાનમંત્રીએ શરૂ કરેલી ‘સ્વામિત્વ યોજના’ ગ્રામીણ સ્વરાજની દિશામાં સીમાચિહ્નરૂપ પુરવાર થશે. આ યોજના નાનાજી દેશમુખની જન્મજયંતિ પર તેમને ખરાં અર્થમાં શ્રદ્ધાંજલિ છે”
“મોદીજીનો આત્મનિર્ભર ભારતનો ખરો લક્ષ્યાંક ગરીબો અને ગ્રામીણજનોને સક્ષમ બનાવવાનો છે. આ યોજના ગ્રામીણ ભારતના લોકોને તેમના અધિકારો અને સન્માન આપવાનો નવીન પ્રયાસ છે. હવે તેઓ બેંકોમાંથી સરળતાપૂર્વક લોન મેળવી શકશે અને તેમના સ્વપ્નો સાકાર કરી શકશે”
કેન્દ્રીય ગૃહ મંત્રી અમિત શાહે આજે સ્વામિત્વ યોજના શરૂ કરવા બદલ પ્રધાનમંત્રી શ્રી નરેન્દ્ર મોદીનો આભાર વ્યક્ત કર્યો હતો. શ્રી અમિત શાહે શ્રેણીબદ્ધ ટ્વીટ કરીને કહ્યું હતું કે, “પ્રધાનમંત્રી રાતદિવસ ગ્રામીણ ભારતના વિકાસ અને સમૃદ્ધિ માટે કાર્યરત છે. આજે પ્રધાનમંત્રીએ શરૂ કરેલી ‘સ્વામિત્વ યોજના’ ગ્રામીણ સ્વરાજની દિશામાં સીમાચિહ્નરૂપ પુરવાર થશે. આ યોજના નાનાજી દેશમુખની જન્મજયંતિ પર તેમને ખરાં અર્થમાં શ્રદ્ધાંજલિ છે.”
કેન્દ્રીય ગૃહ મંત્રીએ કહ્યું હતું કે, “હું પ્રધાનમંત્રી અને કૃષિ મંત્રી શ્રી નરેન્દ્ર તોમરને આ વિઝનરી અને ઐતિહાસિક સ્વ-માલિકીની ‘સ્વામિત્વ યોજના’નું ઉદ્ઘાટન કરવા બદલ મારા અભિનંદન આપું છું, જે ગ્રામીણ ભારતમાં ગ્રામીણજનોને આત્મનિર્ભર બનાવશે. આ યોજના ગ્રામીણ ભારતના લોકોને ‘અધિકારોનાં રેકોર્ડ’નો અધિકાર આપીને તેમને તેમની જમીનની માલિકી આપશે.”
શ્રી અમિત શાહે ઉમેર્યું હતું કે, “મોદીજીની આત્મનિર્ભર ભારતનો ખરો લક્ષ્યાંક ગરીબો અને ગ્રામીણજનોને સક્ષમ બનાવવાનો છે. આ યોજના ગ્રામીણ ભારતના લોકોને તેમના અધિકારો અને સન્માન આપવાનો નવીન પ્રયાસ છે. હવે તેઓ બેંકોમાંથી સરળતાપૂર્વક લોન મેળવી શકશે અને તેમના સ્વપ્નો સાકાર કરી શકશે.”
સ્વામિત્વ કેન્દ્ર સરકારના પંચાયતી રાજ મંત્રાલયની યોજના છે, જેને પ્રધાનમંત્રી મોદીએ 24 એપ્રિલ, 2020ના રોજ રાષ્ટ્રીય પંચાયતી રાજ દિવસના રોજ લોંચ કરી હતી. આ યોજનાનો ઉદ્દેશ ગ્રામીણ વિસ્તારોમાં ગ્રામીણ કુટુંબોની માલિકીના ‘અધિકારોનો રેકોર્ડ’ પ્રદાન કરવાનો અને પ્રોપર્ટી કાર્ડ ઇશ્યૂ કરવાનો છે.
આ યોજનાનો અમલ દેશમાં ચાર વર્ષ માં તબક્કાવાર ધોરણે થઈ રહ્યો છે અને એનાથી દેશના આશરે 6.62 લાખ ગ્રામીણજનોને લાભ થશે.આ યોજનાના પ્રાયોગિક તબક્કા માં ઉત્તરપ્રદેશ, હરિયાણા, મહારાષ્ટ્ર, મધ્યપ્રદેશ, ઉત્તરાખંડ અને કર્ણાટક તથા પંજાબ અને રાજસ્થાનના સરહદી વિસ્તારનાં થોડાં ગામડામાં આશરે 1 લાખ ગામડાઓને આવરી લેવામાં આવ્યાં છે, જે માટે કન્ટિન્યૂઅસ ઓપરેટિંગ સિસ્ટમ  સ્ટેશનનું નેટવર્ક પંજાબ અને રાજસ્થાનમાં સ્થાપિત કરવામાં આવ્યું છે.
SD/GP/BT
(Visitor Counter : 137
ગૃહ મંત્રાલય
ડિપાર્ટમેન્ટ ઓફ એડમિનિસ્ટ્રેટિવ રિફોર્મ્સ એન્ડ પબ્લિક ગ્રીવન્સ  દ્વારા હાથ ધરવામાં આવેલા નેશનલ ઈ-ગવર્નન્સ સર્વિસ ડિલિવરી એસેસમેન્ટમાં કેન્દ્રીય મંત્રાલયના પોર્ટલ હેઠળ ગૃહ મંત્રાલયને પ્રથમ સ્થાન આપવામાં આવ્યું છે
નેશનલ ક્રાઈમ રેકોર્ડ્સ બ્યુરો નું ડિજિટલ પોલીસ પોર્ટલ કેન્દ્રીય મંત્રાલય સેવાઓ પોર્ટલ હેઠળ આકારણીમાં બીજા ક્રમ પર મૂકવામાં આવ્યું છે.
નાગરિકોને ઓનલાઈન સેવાઓની ડિલિવરીમાં રાજ્યો/કેન્દ્રશાસિત પ્રદેશો અને કેન્દ્ર સરકારની અસરકારકતામાં સુધારો કરવાના હેતુસર સામયિક આકારણીનો એક ભાગ.
ડિપાર્ટમેન્ટ ઓફ એડમિનિસ્ટ્રેટિવ રિફોર્મ્સ એન્ડ પબ્લિક ગ્રીવન્સ  દ્વારા તેના નોલેજ પાર્ટનર્સ, જેમ કે NASSCOM અને KPMG સાથે મળીને 2021માં નેશનલ ઈ-ગવર્નન્સ સર્વિસ ડિલિવરી એસેસમેન્ટ હાથ ધરવામાં આવ્યું હતું. આ એક સામયિક મૂલ્યાંકન છે જેનો હેતુ રાજ્યો/કેન્દ્રશાસિત પ્રદેશો અને કેન્દ્ર સરકારની નાગરિકોને તેમની ઓનલાઈન સેવાઓ પહોંચાડવામાં અસરકારકતામાં સુધારો કરવાનો છે.
તાજેતરમાં બહાર પાડવામાં આવેલા મૂલ્યાંકન પરિણામો પછી, ગૃહ મંત્રાલય ની વેબસાઇટને કેન્દ્રીય મંત્રાલયના પોર્ટલ હેઠળ પ્રથમ સ્થાન આપવામાં આવ્યું છે અને ડિજિટલ પોલીસ પોર્ટલને કેન્દ્રીય મંત્રાલય સેવા પોર્ટલ હેઠળ બીજું સ્થાન આપવામાં આવ્યું છે.
આ કવાયતમાં, સેવા પોર્ટલનું મૂલ્યાંકન તેમના મૂળ મંત્રાલય/વિભાગના પોર્ટલ સાથે કરવામાં આવ્યું હતું. MHAના સંદર્ભમાં, નેશનલ ક્રાઈમ રેકોર્ડ્સ બ્યુરો ના ડિજિટલ પોલીસ પોર્ટલ એટલે કે https://digitalpolice.gov.in/ને સેવાઓ પોર્ટલ હેઠળ મૂલ્યાંકન માટે શોર્ટલિસ્ટ કરવામાં આવ્યું હતું. અનુરૂપ, ગૃહ મંત્રાલયની મુખ્ય વેબસાઇટ એટલે કે https://mha.gov.in મૂલ્યાંકન માટે પેરેન્ટ મિનિસ્ટ્રી પોર્ટલ તરીકે શોર્ટલિસ્ટ કરવામાં આવી હતી.
મૂલ્યાંકન કરાયેલા તમામ સરકારી પોર્ટલને બે મુખ્ય શ્રેણીઓમાં વિભાજિત કરવામાં આવ્યા હતા-
રાજ્યો/કેન્દ્રશાસિત પ્રદેશો/કેન્દ્રીય મંત્રાલય પોર્ટલ
રાજ્ય/કેન્દ્રશાસિત પ્રદેશ/કેન્દ્રીય મંત્રાલય સેવા પોર્ટલ.
આકારણીના ચાર મુખ્ય પરિમાણો હતા:-
ઉપલ્બધતા
સામગ્રી ઉપલબ્ધતા
ઉપયોગમાં સરળતા અને માહિતી સુરક્ષા
કેન્દ્રીય મંત્રાલયના પોર્ટલ માટે ગોપનીયતા
સેન્ટ્રલ મિનિસ્ટ્રી સર્વિસ પોર્ટલ માટે વધારાના ત્રણ પેરામીટર્સનો પણ ઉપયોગ કરવામાં આવ્યો હતો - એન્ડ સર્વિસ ડિલિવરી, ઇન્ટિગ્રેટેડ સર્વિસ ડિલિવરી અને સ્ટેટસ એન્ડ રિક્વેસ્ટ ટ્રેકિંગ.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 203
પ્રધાનમંત્રીનું કાર્યાલય
પ્રધાનમંત્રીએ પંડિત દીનદયાલ ઉપાધ્યાયને તેમની જન્મજયંતિ નિમિત્તે શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ પંડિત દીનદયાળ ઉપાધ્યાય જીને તેમની જન્મજયંતિ નિમિત્તે શ્રદ્ધાંજલિ અર્પણ કરી
એક ટ્વિટમાં પ્રધાનમંત્રીએ કહ્યું;
“એકાત્મ માનવ દર્શનના પ્રણેતા પંડિત દીનદયાળ ઉપાધ્યાયજીને તેમની જન્મજયંતિ નિમિત્તે શ્રદ્ધાંજલિ. તેમણે રાષ્ટ્ર નિર્માણમાં પોતાનું જીવન સમર્પિત કર્યું હતું. તેમના વિચારો હંમેશા દેશવાસીઓને પ્રેરણા આપતા રહેશે.”
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 206.56 કરોડને પાર
12-14 વર્ષની વય જૂથ માટે 3.95 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 1,35,510
છેલ્લા 24 કલાકમાં 16,167 દૈનિક નવા કેસ નોંધાયા
સાજા થવાનો દર હાલમાં 98.50%
સાપ્તાહિક પોઝિટિવિટી દર 4.64%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 206.56 Cr  ને વટાવી ગયું છે. આ 2,73,95,158 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.95 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
10412659
|
|
બીજો ડોઝ
|
|
10095569
|
|
સાવચેતી ડોઝ
|
|
6466927
|
|
FLWs
|
|
પ્રથમ ડોઝ
|
|
18432023
|
|
બીજો ડોઝ
|
|
17679680
|
|
સાવચેતી ડોઝ
|
|
12559454
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
39517944
|
|
બીજો ડોઝ
|
|
28729649
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
61364340
|
|
બીજો ડોઝ
|
|
51505188
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
559848193
|
|
બીજો ડોઝ
|
|
510157649
|
|
સાવચેતી ડોઝ
|
|
33599308
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
203753295
|
|
બીજો ડોઝ
|
|
195616592
|
|
સાવચેતી ડોઝ
|
|
21263233
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
127484610
|
|
બીજો ડોઝ
|
|
122253712
|
|
સાવચેતી ડોઝ
|
|
34914716
|
|
સાવચેતી ડોઝ
|
|
10,88,03,638
|
|
કુલ
|
|
2,06,56,54,741
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 1,35,510 થયો છે. દેશના કુલ પોઝિટિવ કેસના 0.31% સક્રિય કેસ છે.
પરિણામે, ભારતનો રિકવરી રેટ 98.50% છે. છેલ્લા 24 કલાકમાં 15,549 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,34,99,659 છે.
છેલ્લા 24 કલાકમાં 16,167 કેસ નોંધાયા છે.
છેલ્લા 24 કલાકમાં કુલ 2,63,419 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 87.81 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 4.64% છે અને દૈનિક સકારાત્મકતા દર 6.14% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 79
ખાદ્ય પ્રસંસ્કરણ ઉદ્યોગ મંત્રાલય
ખાદ્ય પ્રસંસ્કરણ મંત્રાલયે કોવિડ-19ના કારણે આ ઉદ્યોગને પડતી મુશ્કેલીઓના નિરાકરણ માટે ટાસ્ક ફોર્સની રચના કરી: હરસીમરત કૌર બાદલ
કેન્દ્રીય ખાદ્ય પ્રસંસ્કરણ ઉદ્યોગ મંત્રી શ્રીમતી હરસીમરતકૌર બાદલે આ ઉદ્યોગના પ્રતિનિધિઓને ખાતરી આપી હતી કે, કોવિડ-19ના કારણે હાલમાં દેશમાં લાગુ લૉકડાઉનના કારણે ખાદ્ય પ્રસંસ્કરણ અને આનુષંગિક ઉદ્યોગોને થઇ રહેલી તમામ સમસ્યાઓના નિરાકરણ માટે એક સમર્પિત ટાસ્ક ફોર્સની રચના કરવામાં આવી છે.
આજે CII, FICCI, ASSOCHAM, PHDCCI, AIFPA, ICC, FINER અને DICCI જેવા મુખ્ય ઔદ્યોગિક સંગઠનોના પ્રતિનિધિઓ સાથે યોજાયેલી વીડિયો કોન્ફરન્સમાં કેન્દ્રીય મંત્રીએ જણાવ્યું હતું કે, આ ટાસ્ક ફોર્સમાં ખાદ્ય પ્રસંસ્કરણ મંત્રાલયના વરિષ્ઠ અધિકારીઓ અને ઇન્વેસ્ટ ઇન્ડિયાના સભ્યોને સામેલ કરવામાં આવ્યા છે. તેમણે કહ્યું હતું કે, આ ટીમને પહેલાંથી જ 222 સમસ્યાઓ મળી ચૂકી છે જેમાંથી 98નું નિરાકરણ કરવામાં આવ્યું છે અને બાકીની સમસ્યાઓ ઉકેલની પ્રક્રિયામાં છે.
વીડિયો કોન્ફરન્સ દરમિયાન, આ ઉદ્યોગના પ્રતિનિધિઓએ શ્રીમતી હરસીમરત કૌર બાદલને જણાવ્યું હતું કે, તમામ રાજ્ય સરકારોને આવશ્યક ચીજવસ્તુઓના ઉત્પાદન અને હેરફેર માટે મંજૂરી આપવાના નિર્દેશો આપી દીધા હોવા છતાં, રાજ્ય સરકારો દ્વારા અલગ અલગ પ્રકારે તેમને અટકાવવામાં આવે છે.
ખાદ્ય ચીજવસ્તુઓના ઉત્પાદન અને હેરફેર માટે તમામ રાજ્યોમાં એકસમાન પ્રારૂપની જરૂરિયાત પર તેમણે ભાર મૂક્યો હતો. પ્રતિનિધિઓએ ફેક્ટરી શટડાઉન, ગોદામો ચલાવવા માટેની મંજૂરી, વ્યક્તિગત આવનજાવન અને લોજિસ્ટિક ખેલલ સહિત વિવિધ પ્રકારે થતી સમસ્યાઓ જણાવી હતી. આ ઉદ્યોગના પ્રતિનિધિઓએ જણાવ્યું હતું કે, સરળતાથી ઉત્પાદન થાય તે માટે જરૂરી શ્રમિકો ઉપલબ્ધ નથી અને પરિવહન સેવાની પણ અછત છે. તેમણે વધુમાં વિનંતી કરી હતી કે, આગળની કામગીરી પણ સ્થાપિત થઇ છે તેની ખાતરી કરવા માટે સમગ્ર દેશમાં ‘કરિયાણાની દુકાનો’ ખુલ્લી રાખવાની મંજૂરી આપવામાં આવે.
FPI મંત્રીએ જણાવ્યું હતું કે, ખાદ્ય સામગ્રીનું સરળતાથી પરિવહન થઇ શકે અને ખાદ્ય પ્રસંસ્કરણ ઉદ્યોગને સરળતાથી કાચો માલ મળી રહે તે માટે ટ્રાન્સપોર્ટ સંગઠનો સાથે વાતચીત શરૂ કરવામાં આવશે.
તેમણે આ ઉદ્યોગના પ્રતિનિધિઓને ખાતરી આપી હતી કે, તેઓ તમામ સૂચનોની સમીક્ષા કરશે અને તેમની ફરિયાદો ટાસ્ક ફોર્સ સુધી પહોંચાડવામાં આવશે.
RP